

**Sääntömääräinen vuosikokous**

Aika: 9.2.2019 klo 17.20

Paikka: Terapiatalo Sointu, Döbelninkatu 2, Helsinki

Läsnä:

Hallituksen jäsenet: Jenni Leinonen (puheenjohtaja), Siina Hakala (taloudenhoitaja), Benina Jakobson (sihteeri), Mari Köykkä (jäsenvastaava)

Jäsenet: Maaria Kurki, Paula Lahti-Nuuttila, Vera Gergov

1. **Kokouksen avaaminen**

Puheenjohtaja avasi kokouksen klo 17.30.

1. **Kokouksen järjestäytyminen**

Kokouksen puheenjohtajaksi valittiin Jenni Leinonen. Kokouksen sihteeriksi valittiin Benina Jakobson. Pöytäkirjan tarkistajiksi valittiin Mari Köykkä ja Paula Lahti-Nuuttila.

1. **Laillisuuden ja päätösvaltaisuuden toteaminen**

Kokous todettiin laillisesti koollekutsutuksi ja päätösvaltaiseksi.

1. **Esityslistan hyväksyminen**

Esityslista hyväksyttiin yhdellä lisäyksellä: kohtaan 8 (Tilinpäätöksen ja toiminnantarkastajan lausunnon esittäminen) lisättiin seuraava kohta: vastuuvapauden myöntäminen hallitukselle.

1. **Vuosikertomuksen esittely ja vahvistaminen**

Vuosikertomus oli lähetetty jäsenistölle kokouskutsun liitteenä, ja lisäksi jaettiin ja esiteltiin kokouksessa oleville osallistujille. Vuosikertomus vahvistettiin.

Vuosikertomuksen käsittelyn yhteydessä keskusteltiin myös mahdollisuudesta muuttaa yhdistyksen toimintakausi kalenterivuodeksi kuten tilikausi, kun se nyt on vuosikokousten väli. Vera Gergov lupasi selvittää, onko tämä lain mukaan mahdollista. Todettiin, että muutos vaatisi joka tapauksessa sääntömuutoksen, koska vuosikokousperusteinen toimintakausi on kirjattu yhdistyksen sääntöihin.

1. **Toimintasuunnitelman esittely ja vahvistaminen**

Vuosikokous vahvisti toimintasuunnitelman kokouksen puheenjohtajan esittelemän valmistelun pohjalta. Valmisteltuun ehdotukseen tehtiin joitakin muutoksia.

1. **Talousarvion ja jäsenmaksujen suuruuden vahvistaminen**

Taloudenhoitaja esitteli talousarvion, joka hyväksyttiin sellaisenaan. Jäsenmaksua päätettiin korottaa 5 euroa. Jäsenmaksu toimintakaudelle on 70 euroa.

1. **Tilinpäätöksen ja toiminnantarkastajan lausunnon esittäminen sekä vastuuvapauden myöntäminen hallitukselle**

Taloudenhoitaja esitteli tuloslaskelman, taseen ja toiminnantarkastajan lausunnon. Edellisen toimikauden hallitukselle myönnettiin vastuuvapaus.

1. **Hallituksen puheenjohtajan, hallituksen jäsenten, vastuuhenkilöiden ja toiminnantarkastajan palkkioista päättäminen**

Päätettiin noudattaa aiempaa käytäntöä:

* Puheenjohtajalle ei makseta erillistä korvausta puheenjohtajana toimimisesta
* Kaikille hallituksen jäsenille korvataan kokouksissa ruuat ja ruokajuomat
* Pääkaupunkiseudun ulkopuolelta hallituksen kokoukseen tuleville hallituksen jäsenille korvataan kohtuulliset matkakulut
* Taloudenhoitajalle tarjotaan maksuton osallistuminen kaikkiin yhdistyksen koulutuksiin, korvataan matkakulut yhdistyksen toimintaan liittyen sekä muuta mahdollista korvausta.
* Nettivastaavalle tarjotaan maksuton osallistuminen kaikkiin yhdistyksen koulutuksiin.

Toiminnantarkastajan osalta käytäntöä tarkennettiin siten, että muistamisesta tehdään vuotuinen perinne.

1. **Hallituksen jäsenten ja puheenjohtajan nimeäminen**

Paikallaolijoista hallitukseen valittiin Jenni Leinonen, Siina Hakala, Benina Jakobson, Mari Köykkä ja Paula Lahti-Nuuttila. Aiemmin hallituksessa jatkamaan lupautunut Timo Sampolahti valittiin poissaolevana. Puheenjohtajaksi nimettiin Jenni Leinonen ja varapuheenjohtajaksi Timo Sampolahti. Muiden vastuuhenkilöiden osalta hallitus järjestäytyi seuraavasti: Siina Hakala taloudenhoitaja, Benina Jakobson sihteeri, Mari Köykkä jäsenvastaava.

1. **Muiden vastuuhenkilöiden/toimikuntien valinta**

Siina Hakala jatkaa taloudenhoitajana ja Markus Nyrhinen nettisivujen vastaavana. Kokous valtuutti hallituksen tarvittaessa nimeämään muita vastuuhenkilöitä ja/tai toimikuntia.

1. **Toiminnantarkastajan ja varatoiminnantarkastajan nimeäminen**

Harriet Lahti-Nuuttila valittiin toiminnantarkastajaksi ja Maaria Kurki varatoiminnantarkastajaksi.

1. **Muut asiat**

Jäsenkyselyn tulosten tarkastelu päätettiin jättää hallituksen kokoukseen.

1. **Kokouksen päättäminen**

Kokouksenpuheenjohtaja päätti kokouksen klo 18.30.